O‘zbekistonlik o‘quvchilar Xalqaro kimyo olimpiadasida oltin, kumush va bronza medallarni qo‘lga kiritdi

Dunyoning 28 ta davlati o‘quvchilari o‘rtasida 20—26-aprel kunlari onlayn tarzda o‘tkazilgan 55-Xalqaro Mendeleyev kimyo olimpiadasida O‘zbekistondan qatnashgan 7 nafar o‘quvchining barchasi g‘oliblikni qo‘lga kiritdi. Bu haqda Xalq ta’limi vazirligi matbuot xizmati xabar berdi.

Olimpiadada Avstriya, Xitoy, Turkiya, Rossiya, Saudiya Arabistoni, Isroil, Xorvatiya, Vengriya va boshqa mamlakat jamoalari bilan birga O‘zbekiston terma jamoasi ham ishtirok etgan. Xalqaro olimpiada Xalq ta’limi vazirligining Fan olimpiadalari bo‘yicha iqtidorli o‘quvchilar bilan ishlash departamenti tomonidan Toshkent shahri, Yunusobod tumanidagi 9-Axborot texnologiyalarga ixtisoslashtirilgan maktabda o‘tkazildi va jarayonlar tashkiliy qo‘mita tomonidan jami 17 ta vebkamera va mikrofon orqali kuzatib borilgan.
Xalqaro olimpiada ikkita nazariy turda o‘tkazilgan bo‘lib, ilk bosqichda barcha ishtirokchilar 8 ta majburiy masala ishlagan bo‘lsa (jami 80 ball), ikkinchi bosqichda kimyo fanining 5 bo‘limiga oid 15 masaladan ixtiyoriy 5 tasini ishlash talab qilingan (jami 75 ball). Ikki bosqich natijalariga ko‘ra g‘olib o‘quvchilar aniqlangan.
Yakuniy natijalarga ko‘ra, O‘zbekiston sharafini himoya qilgan o‘quvchilar 1 ta oltin, 4 ta kumush va 2 ta bronza medallari bilan taqdirlangan. 2020-yilgi 54-Xalqaro Mendeleyev kimyo olimpiadasida O‘zbekiston terma jamoasi 1 ta oltin va 5 ta bronza medalini qo‘lga kiritgan edi. Bugungi kungacha O‘zbekiston terma jamoasining hisobida 7 ta oltin, 20 ta kumush va 51 ta bronza medali mavjud.
G‘olib ishtirokchilarga diplomlar va medallar hamda sovg‘a qilinadigan kitoblar tashkiliy qo‘mita tomonidan pochta orqali jo‘natiladi.
55-Xalqaro Mendeleyev kimyo olimpiadasida sovrindor o‘rinlarni qo‘lga kiritgan o‘quvchilar:
Oltin medal:
Firdavs Sobirov — Buxoro shahar 35-umumiy o‘rta ta’lim maktabi o‘quvchisi.
Kumush medal:
Bronza medal:
Ma’lumot uchun, Xalqaro Mendeleyev kimyo olimpiadasi MDH, Boltiqbo‘yi va Janubiy-Sharqiy Yevropa davlatlarining iqtidorli o‘quvchilari ishtirok etib kelayotgan xalqaro olimpiadalardan biri hisoblanadi. Ushbu olimpiadada turli davlatlarning yuqori sinf o‘quvchilaridan iborat terma jamoalar ishtirok etadi.
Mazkur olimpiada 1966-yildan boshlab har yili turli davlatlarda o‘tkazib kelinmoqda. Bugungi kunda dunyoning 30 mamlakatidan 200 nafar eng iqtidorli o‘quvchi kimyo fanidan murakkab va nostandart masalalarni yechishda bellashadi.
 Xalq ta’limi vazirligi fan olimpiadalari g‘oliblari va ularning o‘qituvchilariga qancha miqdorda pul mukofoti berilishini ma’lum qildi